Τα οράματά μου
ήταν πολύ ξεκάθαρα
και πολύ στοχευμένα.
Εστίαζα σε λίγους και σημαντικούς στόχους.
Ο στόχος ήταν μπροστά κι εγώ στόχευα στο κέντρο του.
Και εδώ χρειάζεται πολλή προσοχή, διότι μπορεί να πάθεις μια τέτοια εμμονή…
που πλέον να μη βλέπεις τίποτα άλλο γύρω του.
Η Καλιφόρνια ταλαιπωρείται λόγω της ενεργειακής κρίσης.
Ιστορική πτώση στο χρηματιστήριο.
Όλα όσα θα μπορούσαν να πάνε στραβά συνέβησαν ταυτόχρονα.
Τρομακτικές οικονομικές εποχές.
Όταν είδα το χάλι στην Καλιφόρνια,
άρχισα να με οραματίζομαι όλο και πιο πολύ στο Σακραμέντο,
ως ο κυβερνήτης.
Όμως, δεν είχα ιδέα πώς.
Ο κόσμος μού έλεγε "Είναι τρελό.
Συνήθως κατεβαίνεις για δημοτικός σύμβουλος, μετά δήμαρχος.
Σκαρφαλώνεις σιγά σιγά".
Είπα "Όχι. Ο Ρόναλντ Ρίγκαν το κατάφερε".
Οπότε, δεν ανησυχούσα καθόλου.
Το 2002,
πήγα στον Άντι Βάνια,
τον ιδιοκτήτη της Carolco.
Ρώτησα "Λέω να κατεβώ για κυβερνήτης.
Είσαι πλούσιος. Ξέρεις πλούσια άτομα, στελέχη στούντιο.
Θέλω να με βοηθήσεις να μαζέψω λεφτά".
Μου απάντησε "Είσαι θεότρελος".
Είπα "Τι σόι… Τι αντίδραση είναι αυτή;"
Λέει "Θυμάσαι που θα κάνουμε τον Εξολοθρευτή 3;
Λοιπόν, πούλησα την ταινία.
Τα γυρίσματα ξεκινούν του χρόνου.
Θα πρέπει να σε μηνύσω γιατί θα με μηνύσουν.
Δεν θα το επιχειρούσα. Κάν' το άλλη φορά".
Έτσι, αντ' αυτού έκανα την Πρόταση 49
ως συνέχεια της δουλειάς μου με εξωσχολικά προγράμματα.
Ο νόμος περί εξωσχολικής εκπαίδευσης και ασφάλειας.
Δίνεις συναρπαστικό όνομα για να το κατανοούν όλοι.
Ο χρόνος για κούφια λόγια τελείωσε. Είναι ώρα για δράση.
Είμαι ο ήρωας δράσης στις ταινίες. Θέλω να δημιουργήσω δράση για τα παιδιά.
Έτσι, πήρα μια γεύση από το πώς είναι μια εκστρατεία για κάποιο σχέδιό σου.
-Ο Άρνολντ Σβαρτσενέγκερ. -Τομ, χαίρομαι που είμαι εδώ.
"Hasta la vista, μωρό μου" στο πρόβλημα.
-Τι ψηφίζουμε για την Πρόταση 49; -Ναι!
Θα ξανάρθω.
Ευχαριστώ πολύ.
Ευχαριστώ.
Ο Άρνολντ Σβαρτσενέγκερ, με τη μαγεία του Χόλιγουντ,
τα κατάφερε με την Πρόταση 49…
Κι έτσι, τώρα, το 2003,
ήταν μια τέλεια συγκυρία το ότι είχαμε επαναληπτικές εκλογές στην Καλιφόρνια
κι αναζητούνταν ένας νέος ηγέτης.
Δύσκολα θα κέρδιζα τις εκλογές των Ρεπουμπλικάνων.
Όμως, τώρα δεν θα γίνουν.
Δεν προηγούνται δύο χρόνια
όπου ο κόσμος σκαλίζει το παρελθόν σου και τα ξεθάβει όλα.
Δύο μήνες εκστρατεία. Όπως στην Ευρώπη. Δύο μήνες. Γεια σας.
ΑΡΝΟΛΝΤ
ΜΕΡΟΣ 3: ΑΜΕΡΙΚΑΝΟΣ
Η ζωή που ξέρεις,
όλα αυτά που θεωρείς δεδομένα,
δεν θα κρατήσουν.
Ήμουν στη μέση της διαφημιστικής προώθησης του Εξολοθρευτή 3.
Πήγαινα σε όλο τον κόσμο.
Έτσι, πήγα στο Ιράκ.
Παίζω τον Εξολοθρευτή,
αλλά εσείς είστε οι πραγματικοί εξολοθρευτές.
Πήγα στην Ιαπωνία. Πήγα σε χώρες της Ασίας.
Μέση Ανατολή, Ευρώπη.
Όταν ανακοινώθηκαν οι εκλογές, ήμουν στο Μεξικό.
Αυτά συμβαίνουν μόνο στην Καλιφόρνια.
Ο μη δημοφιλής κυβερνήτης Γκρέι Ντέιβις,
πληγείς από την άθλια οικονομία και το έλλειμμα 38 εκατ. δολαρίων,
ενδεχομένως να απομακρυνθεί.
Υπογράψατε για απομάκρυνση;
Ξεκίνησε ως ένα μικρό κίνημα για να απομακρυνθεί ο κυβερνήτης
κι εξελίχθηκε σε μια ισχυρή εκστρατεία πολλών εκατομμυρίων δολαρίων.
Τον Οκτώβριο, οι ψηφοφόροι θα αποφασίσουν αν θα φύγει ο Ντέιβις
και ποιος θα τον αντικαταστήσει.
Και το μεγάλο ερώτημα; Καραδοκεί ο Εξολοθρευτής στο παρασκήνιο;
ΤΟΥΣ ΚΡΑΤΑ ΣΕ ΑΓΩΝΙΑ
Ως εκείνη τη στιγμή, η Μαρία μισούσε την ιδέα να κατεβώ υποψήφιος,
οπότε δεν ήξερα κι εγώ αν θα κατεβώ.
Δεν ήθελα να το κάνω αν εκείνη δεν το στήριζε 100%.
Καθόμασταν στο τζακούζι και είπα
"Πώς θα σου φαινόταν να κατεβώ για κυβερνήτης;"
Σάλταρε.
Εννοώ, ήταν απλώς… Μου φάνηκε σχεδόν σαν να έπαθε κρίση πανικού,
γιατί πάντα σκεφτόταν "Τα έχω περάσει αυτά με την οικογένειά μου".
Από το Ντάλας του Τέξας, τα νέα. Ο πρόεδρος Κένεντι είναι νεκρός.
Δολοφονήθηκε.
Έριξαν στον Ρόμπερτ Κένεντι.
Άγνωστος δράστης πυροβόλησε στο ξενοδοχείο Ambassador.
Μια έντονα συναισθηματική αντίδραση.
Πάλευε με πολύ σοβαρά ψυχολογικά τραύματα.
Ο πόλεμος θα τελειώσει με τους ΜακΓκόβερν και Σράιβερ.
Δεν τελειώνει με τον Νίξον.
Ο γερουσιαστής Έντουαρντ Μ. Κένεντι έριξε ένα αμάξι σε μια λιμνούλα.
Μια νεαρή στο αμάξι μαζί του πνίγηκε.
"Είναι φριχτό να είσαι στην εξουσία. Δεν έχεις ιδιωτικότητα. Θα μας διασύρουν".
Οπότε, εγκατέλειψα την ιδέα.
Ο Ντέιβις ίσως έχει μια έγνοια λιγότερο,
καθώς ο Άρνολντ Σβαρτσενέγκερ, κατά την εμφάνισή του στο The Tonight Show
αναμένεται να ανακοινώσει ότι δεν θα κατεβεί στις εκλογές.
Αυτό θα ανοίξει τον δρόμο για τον φίλο του,
τον πρώην δήμαρχο του ΛΑ, Ρίτσαρντ Ρίορνταν.
Ο Ντικ Ρίορνταν κατέβηκε για κυβερνήτης το 2002.
Αν θέλει να ξανακατεβεί στις επαναληπτικές εκλογές,
θα τον στήριζα.
Έτσι, πήγα για φαγητό στο σπίτι του.
Βγήκαμε μια βόλτα στην παραλία.
Είπε "Άρνολντ, πρέπει να σου μιλήσω ειλικρινά.
Δεν έχω όρεξη να κατεβώ.
Δεν νιώθω τη φλόγα μέσα μου.
Όμως, εσύ πρέπει να κατεβείς".
Του απάντησα, είπα "Αμάν!"
Αν υπάρχει ανώτερη δύναμη,
δεν θα μου το έφερνε με καλύτερο τρόπο.
Το πρωί του The Tonight Show,
η Μαρία έριξε ένα σημείωμα κάτω από την πόρτα του μπάνιου…
που έλεγε
"Σε περίπτωση που αποφασίσεις να κατεβείς, να τι θα έλεγα εγώ.
Κι αν αποφασίσεις να μην κατεβείς, να τι θα έλεγα".
Ένιωσα ότι τώρα η Μαρία, για πρώτη φορά,
είναι ανοιχτή στην ιδέα.
Ήταν μια
τέλεια αίσθηση,
το ότι μπορούσα να πάω στο The Tonight Show
και να πορευτώ με ό,τι βγει από το στόμα μου.
Θα σε ρωτήσω τώρα.
Ξέρω ότι πάνε βδομάδες τώρα. Ο κόσμος αμφιταλαντεύεται.
Σου πήρε αρκετό χρόνο.
Είπες ότι θα έρθεις απόψε και θα μας πεις την απόφασή σου.
Νόμιζα ότι δεν θα κατεβεί.
Ένιωθα λίγο ως υποκριτής, γιατί όταν είπε ότι θα έρθει,
ήταν κάπως… ακόμα και στο καμαρίνι.
"Θα μιλήσουμε και θα δεις τι θα κάνεις;" Λέει "Ναι".
Μάλιστα. Είπα "Εντάξει".
Σκέφτηκα ότι θα τελειώναμε γρήγορα και θα έλεγα "Κρίμα".
Αυτός που απογοητεύει τον κόσμο πιο πολύ απ' όλους είναι ο Γκρέι Ντέιβις.
Εντάξει.
Τους έχει απογοητεύσει τρομερά.
Γι' αυτό πρέπει να καθαιρεθεί από τη θέση του.
Γι' αυτό βάζω υποψηφιότητα για κυβερνήτης της Καλιφόρνια.
Ήμουν άφωνος. Σκεφτόμουν
"Είσαι σταρ του σινεμά. Τι κάνεις;"
Ήμουν άφωνη. Σοκαρισμένη.
Μου φαινόταν σαν μια θεότρελη ιδέα.
Για εμένα, ήταν παράλογο.
Το έβρισκα γελοίο.
Ήθελε να γίνει κυβερνήτης.
Τι πας να… Έλεος.
Ποιος να 'ξερε ότι από καιρό ετοιμαζόταν για τον μεγαλύτερο ρόλο του;
Σκεφτόμουν
"Ναι.
Θα κερδίσει.
Σίγουρα θα κερδίσει".
Αν ο Άρνολντ κατέβαινε, θα ήταν σοβαρό, γιατί δεν είναι ένας κανονικός πολιτικός.
Είναι στο σόι των Κένεντι.
Όλο αυτό που είναι κομμάτι από το πακέτο του Άρνολντ
είναι τεράστιο πλεονέκτημα.
Οι ίδιοι οι ατζέντηδες, οι μάνατζερ, τα στελέχη των στούντιο
που τη δεκαετία του '70 έλεγαν
"Δεν θα τα καταφέρεις, ξέχνα την υποκριτική",
ήταν οι ίδιοι που έλεγαν "Είσαι τρελός;
Τώρα βγάζεις 20 με 30 εκατ. δολάρια ανά ταινία".
Αλλά όσο πιο πολύ μου έλεγαν ότι δεν μπορώ
ή ότι είναι αδύνατο, τόσο πιο πολύ ενθουσιαζόμουν.
Μέσα σε τρεις ή τέσσερις ώρες μετά την ανακοίνωση του Άρνολντ,
καθόμουν στο σαλόνι του Άρνολντ και της Μαρία…
Αποδείχθηκε
ότι δεν είχε προσωπικό.
Δεν είχε πραγματικό σχέδιο. Δεν είχε άτομα.
Δεν είχαμε όνομα, δεν είχαμε θέμα.
Δεν είχαμε τίποτα.
Κυριολεκτικά, καλέσαμε όλους όσους ξέραμε.
Ήμουν ήδη στο ΛΑ.
Με είχε προσλάβει ο Ντικ Ρίορνταν για να κατεβεί στις εκλογές.
Τον συνάντησα. Είχα μια νέα δημοσκόπηση. Ετοιμαζόμουν για την εκστρατεία.
Είπε "Θα στηρίξω τον Άρνολντ. Έλα μαζί μου".
Πήγαμε στο Oak Productions στο Βένις και συνάντησα τον Άρνολντ Σβαρτσενέγκερ.
Ήταν τεράστιο θέμα στον Τύπο. Ήταν σαν μια μικρή προεδρική εκστρατεία.
Μπήκε στην κούρσα και το ενδιαφέρον εκτοξεύτηκε από…
Απέκτησε ενδιαφέρον, έλεγαν "Τι κάνει πάλι η Καλιφόρνια;"
Η είδηση έσκασε ξαφνικά. Έγινε παγκόσμιο φαινόμενο.
Ο σκληρός του Χόλιγουντ, Άρνολντ Σβαρτσενέγκερ, έχει νέο στόχο.
Οι εκλογές θα είναι εξίσου γεμάτες δράση όσο οι ταινίες του.
Παντρεμένος με την ανιψιά του JFK.
Είναι παντρεμένος με μια Κένεντι. Δεν είναι κανένας φανατικός δεξιός.
Κάνε ένα καλό κοντινό πλάνο, ναι;
Εκεί που γράφει. Μετά σήκωσε την κάμερα
και βγάλε τη Μαρία.
Η Μαρία είχε την ιδέα
να συνδεθώ με τον κόσμο όσο πιο πολύ γίνεται.
Όλα τα χρόνια έβλεπε πώς ανθίζω όταν υπάρχει κόσμος τριγύρω.
Πρέπει να το διασκεδάζεις.
Αυτή είναι η στάση. Ας το διασκεδάζουμε.
Έχει να κάνει με την καλοπέραση και με τη δουλειά.
Οι περισσότεροι δεν το ξέρουν.
Ανησυχούν
και δουλεύουν
και ανησυχούν
και δουλεύουν.
Διασκεδάζουν ποτέ;
Αυτό είναι διασκεδαστικό.
Είναι εξάτροχο, οπότε περνά από το χιόνι και είναι πραγματικά…
ένα ασφαλές όχημα για οδήγηση.
Κι έχει πλάκα. Ένα παιχνίδι, ουσιαστικά.
Το χρειάζομαι; Όχι.
Αλλά είναι σαν παιχνίδι.
Τα αγόρια με τα παιχνίδια τους. Δεν μεγαλώνουμε ποτέ.
Οι εκλογές ήταν η καλύτερη πολιτική ιστορία σε 40 έτη. Συναρπαστική.
Κάτι που δεν έχει ξαναδεί κανείς.
Το αποκαλώ πολιτικό μπουρλέσκ.
Η ΑΜΕΡΙΚΗ ΘΕΩΡΕΙ ΤΡΕΛΗ ΤΗΝ ΚΑΛΙΦΟΡΝΙΑ
Οι Καλιφορνέζοι κατεβαίνουν μαζικά.
Δεν θέλει πολλές προϋποθέσεις.
Μόνο 65 υπογραφές και 3.500 δολάρια.
Μεταξύ τους, ο ηθοποιός Γκάρι Κόλμαν από τη σειρά Different Strokes.
Η Μαίρη Κάρεϊ, ηθοποιός αισθησιακών ταινιών.
Συνταξιούχος αστυνομικός που θέλει νυφίτσες για κατοικίδια.
Είναι κι ο εκδότης πορνό, ο Λάρι Φλιντ.
Ψηφίστε τον πλασιέ αισθησιασμού που νοιάζεται.
Η ηθοποιός και βασίλισσα της γιγαντοαφίσας, Αντζελίν.
Φτάνει πια με τους άχρωμους πολιτικούς. Θέλουμε ροζ εδώ.
Η λατρεία των σελέμπριτι έχει ξεφύγει.
Γιατί όχι ένας Αυστριακός μπόντι μπίλντερ;
Τους αγαπώ αυτούς,
γιατί ήδη ήμουν ένας περίεργος άνθρωπος.
Μπόντι μπίλντερ.
Ηθοποιός.
Από την Αυστρία.
Πώς θα καταφέρω να φανώ φυσιολογικός τώρα;
Με το να είναι όλοι οι άλλοι πιο περίεργοι.
ΣΥΝΕΛΕΥΣΗ ΝΤΟΝ ΣΙΠΛ
Δύο, ένα.
Η υποψηφιότητά μου επιδιώκει μεγάλη αλλαγή στο Σακραμέντο.
Ο κόσμος δικαιούται να ξέρει τι θα πει αυτό.
Ήξερα ότι αυτή ήταν η δύναμή μου, να επικοινωνώ και να διεισδύω,
όχι μόνο στο μυαλό, αλλά στην καρδιά.
Αν θέλετε αλλαγή στην πολιτεία,
ελάτε μαζί μου. Ας επαναφέρουμε την Καλιφόρνια.
-Σωστός. -Έτσι;
Ναι.
ΗΜΕΡΕΣ ΩΣ ΤΙΣ ΕΚΛΟΓΕΣ: 33
Ο Άρνολντ Σβαρτσενέγκερ μπήκε σαν πρωταθλητής.
Σαν να μην πρόσεξε όταν ένα αυγό προσγειώθηκε στον φαρδύ ώμο του.
Τα ΜΜΕ είναι επιχείρηση.
Εμφανίζονται αν έχεις κάτι ενδιαφέρον που φέρνει κλικ και κάνει νούμερα.
Τώρα μου χρωστά μπέικον γιατί τα αυγά θέλουν μπέικον.
-Γεια σας. Πώς πάει; -Γεια, τι κάνεις;
Εύστοχα σχόλια. Αστείες ατάκες.
Ο Γκρέι Ντέιβις εξολόθρευσε την ελπίδα, εξολόθρευσε τις ευκαιρίες.
Ας τον εξολοθρεύσουμε στις εκλογές!
Στάνταρ ομιλίες.
Κάτι πήγε πολύ στραβά σ' αυτήν την πολιτεία.
Πώρωση. Πανδαιμόνιο.
Πέτα κάτι.
Πάμε παρακάτω.
Δεν μίλησε ο κος Μπάφετ στη Wall Street Journal
για το πόσο άδικη είναι η Πρόταση 13;
Πρώτον, είπα στον Γουόρεν
πως αν ξαναναφέρει την Πρόταση 13, θα κάνει 500 κοιλιακούς.
Οπότε, εγγυώμαι ότι δεν πρόκειται να ξαναμιλήσει ποτέ γι' αυτό.
Ήταν ξεκάθαρο ότι ο κόσμος ήθελε να διώξει τον Γκρέι Ντέιβις.
Ήταν ξεκάθαρο ότι ο κόσμος ένιωθε άνετα με την ιδέα
να τον αντικαταστήσει ένας αουτσάιντερ όπως εγώ.
ΣΑΚΡΑΜΕΝΤΟ
Το πολυαναμενόμενο ντιμπέιτ ξεκινά σε λίγο.
Οι κορυφαίοι υποψήφιοι για τη θέση του Ντέιβις
στο ντιμπέιτ με τη μεγαλύτερη τηλεθέαση στην ιστορία της Καλιφόρνια,
ίσως εξαιτίας ενός ανθρώπου.
Αν παραπατήσει, ίσως βρεθεί σε πραγματικό κίνδυνο.
Λοιπόν, να τι θα κάνουμε.
Θα μελετήσουμε τα θέματα πολιτικής.
Αλλά αυτή θα είναι η μισή εξάσκηση.
Το άλλο μισό του χρόνου θα το αφιερώσουμε στον χαρακτήρα
όσων συμμετέχουν στο ντιμπέιτ.
Έκανα αυτό που έκανα στο μπόντι μπίλντινγκ.
Προπονήθηκα, αλλά παράλληλα σκέφτηκα
πώς να τους αποσυντονίσω ψυχολογικά.
Στην Καλιφόρνια, πας ισόβια μετά από τρεις καταδίκες.
Εσείς κοροϊδέψατε τον κόσμο δύο φορές. Την τρίτη, φεύγετε.
Στις 7 Οκτωβρίου, φεύγετε. Είναι τόσο απλό.
Μου έγραψαν μερικά αστεία.
Έτσι, όποτε δεν ήξερα καλά τα θέματα, χρησιμοποιούσα τα αστεία.
Κάτι ακόμη, Άρνολντ.
-Μιλάς για την τρί… -Άρνολντ;
-Ναι. Μιλάς… -Ένα θα σου πω.
Ο φόρος εισοδήματός σου έχει το μεγαλύτερο παραθυράκι.
Όλο το Hummer μου περνά από μέσα, τόσο μεγάλο είναι. Ναι.
-Να τελειώσω. -Μιλάμε για φόρο εισοδήματος.
-Όχι για την εκπαίδευση. -Αγένεια.
Έτσι φέρεσαι στις γυναίκες, το ξέρουμε, αλλά όχι τώρα.
Σκέφτηκα ότι σου έχω τον τέλειο ρόλο στον Εξολοθρευτή 4.
Αυτό είναι.
Όταν ο Σβαρτσενέγκερ ανακοίνωσε ότι κατεβαίνει υποψήφιος,
το προσωπικό της LA Times μπήκε φορτσάτο
για να βρει ιστορίες που ακούγαμε
επί χρόνια,
αλλά κανείς δεν τις είχε ερευνήσει σε βάθος.
Είχαμε μόλις έξι βδομάδες να δουλέψουμε πάνω σ' αυτό.
Ξεκινήσαμε να μιλάμε σε γυναίκες.
Βρήκαμε αυτές τις γυναίκες μιλώντας με διάφορους στο Χόλιγουντ,
με πηγές.
Μετά, κάναμε ρεπορτάζ.
Μας τηλεφώνησαν από τη LA Times. "Σε λίγες ώρες θα βγάλουμε μια ιστορία".
"Ποια τον κατηγορεί;" "Δεν σας λέμε".
"Πότε συνέβη;" "Έναν χρόνο. Δεν σας λέμε".
Την άλλη μέρα θα ξεκινούσαμε μια περιοδεία με πούλμαν
από το Σαν Ντιέγκο μέχρι το Σακραμέντο,
με 10.000 άτομα στο Καπιτώλιο.
Ο Άρνολντ Σβαρτσενέγκερ!
Και τότε…
Ένα τολμηρό πρωτοσέλιδο άρθρο της σημερινής Los Angeles Times
παραθέτει τις κατηγορίες έξι γυναικών.
Ισχυρίζονται ότι έπιασε το στήθος τους, άφησε άσεμνα σεξουαλικά υπονοούμενα
και προσπάθησε να βγάλει το μαγιό μιας γυναίκας σε ασανσέρ.
Η εφημερίδα παραθέτει τη δήλωση μιας γυναίκας που δήλωσε "Με βίασε; Όχι.
Με εξευτέλισε; Ξεκάθαρα".
Δεν θα γράφαμε μόνο για μία γυναίκα.
Θέλαμε να δούμε ένα μοτίβο συμπεριφοράς,
το οποίο βρήκαμε
και το οποίο συνέβαινε επί δεκαετίες.
Μόλις κυκλοφόρησε η πρώτη ιστορία,
ο κόσμος θύμωσε πολύ μαζί μας.
Ο κόσμος μάς κατηγόρησε ότι κρατήσαμε την ιστορία
μέχρι πέντε μέρες πριν τις εκλογές.
Βγήκε στις 2 Οκτωβρίου γιατί πήρε τόσον χρόνο.
Όταν μπεις στην πολιτική, θέλουν να σε σπιλώσουν,
να σπιλώσουν όσα υπερασπίζεσαι.
Και όπως ξέρετε, σήμερα το πρωί ξεκίνησε το σπίλωμα.
Ναι, ξεκάθαρα.
Θα σας πω κάτι.
Πολλά από αυτά που βλέπετε στις ιστορίες δεν είναι αλήθεια.
Αλλά ταυτόχρονα πρέπει να σας πω, και πάντα το λέω,
πως όπου υπάρχει καπνός, υπάρχει και φωτιά.
Αυτό είναι αλήθεια.
Αυτό που θέλω να σας πω είναι ότι ναι,
έχω φερθεί άσχημα μερικές φορές.
Ναι, είναι αλήθεια ότι ήμουν σε ξέφρενα κινηματογραφικά πλατό,
έχω κάνει λάθος πράγματα που τα θεωρούσα παιχνιδιάρικα,
αλλά τώρα αναγνωρίζω ότι έχω προσβάλει κάποιους.
Και σ' αυτούς που έχω προσβάλει,
θέλω να τους πω
ότι λυπάμαι πάρα πολύ γι' αυτό
και ζητώ συγγνώμη,
γιατί δεν είναι αυτό που προσπαθώ να κάνω.
ΑΡΝΟΛΝΤ
Είναι τρελό. Ξέρετε ότι προσπαθούν να με σπιλώσουν.
Να σπιλώσουν τον χαρακτήρα και τα πιστεύω μου.
Ίσως ακούσετε την αρνητικότητα, τα άτομα που δεν έχουν γνωρίσει τον Άρνολντ
ή που τον συνάντησαν για λίγο πριν χρόνια.
Ή ίσως ακούσετε εμένα. Σας συμβουλεύω να ακούσετε εμένα.
Τη μέρα που δημοσιεύτηκε,
έγινε χαμός.
Τα μέιλ μου κατακλύστηκαν με πληροφορίες από διάφορα άτομα.
Είχαμε τόσο πολλές πληροφορίες
που χρειάστηκε να ασχοληθούν κι άλλοι μ' αυτό.
Η Los Angeles Times αναφέρει σήμερα
ότι συνολικά 15 γυναίκες κατηγόρησαν τον Σβαρτσενέγκερ ότι τις χούφτωσε.
Λυπάμαι
και ζητώ συγγνώμη από κάθε άνθρωπο
που έχω προσβάλει.
Καθώς περνούσαν οι μέρες,
άλλαξε λίγο το τροπάρι του.
Μιλούσε με άλλους δημοσιογράφους
και τα αναιρούσε.
Πρώτον, πολλά είναι μυθεύματα.
Ποτέ δεν έχω χουφτώσει γυναίκες.
Να σηκώνω μπλούζες, να πιάνω στήθη, εγώ δεν είμαι έτσι.
-Αρνείσαι όλες τις ιστορίες; -Όχι, όχι όλες.
Η αντίδρασή μου στην αρχή… Ήθελα να αμυνθώ.
Δεν θέλουμε έναν κυβερνήτη που χουφτώνει γυναίκες
και μετά το αρνείται.
Σήμερα, το βλέπω και μπορώ να πω
ότι δεν έχει σημασία
ποια εποχή είναι.
Είτε είναι όταν αναδύθηκε η γυμναστική, είτε πριν από 40 χρόνια, είτε σήμερα.
Αυτό ήταν λάθος.
Ήταν μαλακίες. Ξεχάστε τις δικαιολογίες. Ήταν λάθος.
Συμβαίνει. Στα νιάτα σου κάνεις πολλά.
Δεν μας νοιάζει. Θέλουμε έναν ηγέτη.
-Θα τον ψηφίσετε; -Ναι, εννοείται.
Προσωπικά, εξεπλάγην που δεν επηρέασε περισσότερο τις εκλογές.
Νόμιζα ότι περισσότεροι άνθρωποι
θα είχαν προσβληθεί.
Αμφιβάλλω ότι οι επιθέσεις στον χαρακτήρα του θα είχαν αποτέλεσμα.
Βλέποντας τις δημοσκοπήσεις, πιστεύω
ότι η ιστορία μας, αντί να τον χαντακώσει,
στην τελική τον εκτόξευσε.
ΣΑΚΡΑΜΕΝΤΟ
ΗΜΕΡΕΣ ΩΣ ΤΙΣ ΕΚΛΟΓΕΣ: 2
ΕΠΑΝΑΦΟΡΑ ΚΑΛΙΦΟΡΝΙΑ
Ευχαριστώ, Σακραμέντο!
Υπάρχει νέος κυβερνήτης στην πόλη!
Τον λένε Άρνολντ Σβαρτσενέγκερ!
Όταν ο Σβαρτσενέγκερ ανέβηκε στη σκηνή, κάποιος του έδωσε μια σκούπα.
Κυρίες και κύριοι, ήρθαμε για να καθαρίσουμε το σπίτι!
Θα καθαρίσουμε το σπίτι!
Οι δημοσκοπήσεις δείχνουν ότι η καθαίρεση θα περάσει
κι ο Σβαρτσενέγκερ θα εκλεγεί.
Οι βοηθοί του πρόβλεψαν ότι οι ιστορίες για το παρελθόν του
δεν θα έχουν μεγάλο αντίκτυπο.
ΧΟΛΙΓΟΥΝΤ
ΗΜΕΡΕΣ ΩΣ ΤΙΣ ΕΚΛΟΓΕΣ: 0
-Καλημέρα. -Καλημέρα.
-Βάλτε το στο κουτί. -Εντάξει, έτσι.
ΨΗΦΟΔΕΛΤΙΑ
-Είναι στα χέρια του Θεού. -Ναι.
Ο Θεός θα αποφασίσει.
Καταβάλαμε κάθε κόπο, δουλέψαμε σκληρά κατά την εκστρατεία.
Οι κάλπες μόλις έκλεισαν εδώ.
Το CBS News εικάζει πως όταν καταμετρηθούν όλες οι ψήφοι,
ο Ρεπουμπλικάνος Άρνολντ Σβαρτσενέγκερ θα είναι ο διάδοχος του Ντέιβις.
Στο μυαλό σου έχεις κερδίσει,
αλλά όλα αυτά είναι
μακριά, στα σύννεφα.
Μετά όμως, όταν αντίκρισα την πραγματικότητα,
ήταν κάτι συγκλονιστικό.
Είχα δακρύσει.
Δεν θα ξεχάσω ποτέ αυτήν τη στιγμή. Ήταν απίστευτο.
Θυμάμαι τη χαρά
όταν ανακοινώθηκε πως είμαι ο Mr. Universe.
Με χειροκροτούσαν όρθιοι στο Λονδίνο.
Όταν πήρα την υπηκοότητα.
Όταν γεννήθηκε η Κάθριν, το πρώτο μας μωρό.
Θυμάμαι όλες αυτές τις στιγμές, αλλά αυτό
ήταν κάτι τόσο βαθύ, τόσο μεγάλο.
Ήταν… Ήταν συγκλονιστικό.
Ναι.
Ευχαριστώ πολύ. Ευχαριστώ.
Και ο Θεός να σας ευλογεί όλους.
Σας ευχαριστώ.
Αυτοί οι άνθρωποι
σε εμπιστεύτηκαν
και είπαν "Ναι, θέλουμε να μας οδηγήσεις".
Ξέρετε, μια εικόνα, χίλιες λέξεις, έτσι;
Και αυτό είναι σαν να λες
"Αν και ο Άρνολντ ήταν κυβερνήτης,
ποτέ δεν ξεπουλήθηκε ούτε έκανε τα πράγματα
που κάνουν συνήθως οι πολιτικοί".
Κανένας πολιτικός δεν θα βάλει μπότες από δέρμα αλιγάτορα
και θα το επιδεικνύει έτσι.
Ούτε έκρυψα τα κουβανέζικα πούρα μου.
Καπνίζω για να ξέρει ο κόσμος ποιος είμαι.
Όταν έθεσα υποψηφιότητα για κυβερνήτης, πολλά δεν τα ήξερα.
Όμως, ένα πράγμα ήξερα.
Ότι θα υπηρετήσω τον λαό της Καλιφόρνια,
όχι μόνο το κόμμα μου.
Δεν θα είμαι ένα κομματόσκυλο.
Θα είμαι ένας δημόσιος λειτουργός και θα υπηρετώ τον λαό.
Αυτό το ήξερα.
Ο πρώην ηθοποιός και μπόντι μπίλντερ ξεκινά την τρίτη φάση της ζωής του.
Ο Σβαρτσενέγκερ θα ορκιστεί κυβερνήτης της Καλιφόρνια.
Με 700 διαπιστευμένα ΜΜΕ, με 7.500 καλεσμένους,
με μερικές χιλιάδες περίεργους να δουν σελέμπριτι
και με τη Βανέσα Γουίλιαμς στο πρόγραμμα.
Θα χρειαστεί να το συνηθίσουμε.
Παρακαλώ, βάλτε το αριστερό χέρι σας σ' αυτήν την ιστορική οικογενειακή Βίβλο.
Σηκώστε το δεξί χέρι και ορκιστείτε.
Πλέον, πρέπει να αλλάξεις.
Ένα κομμάτι σου πρέπει να φύγει,
καθώς πλέον δεν εκπροσωπείς τον Άρνολντ.
Πλέον εκπροσωπείς 40 εκατομμύρια άτομα.
Νιώθω ταπεινοφροσύνη.
Και συγκίνηση.
Είναι μια απερίγραπτη τιμή να είμαι ο κυβερνήτης σας.
Ορκίζεσαι και στέκεσαι εκεί σαν κουτάβι.
Ξέρετε…
Κατενθουσιασμένος.
Σκέφτομαι τους χαρακτήρες που έχω παίξει στο σινεμά.
Ο Τζούλιους, βασικά, ήταν ο χαρακτήρας που όντως είμαι εγώ.
Ο χαρακτήρας από το Οι δίδυμοι.
Είναι ο αθώος τύπος
που είχε μυαλό σαν σφουγγάρι.
Αλλά και πάλι, έπρεπε να μάθει.
Και κατά κάποιον τρόπο, είχε ανοιχτό μυαλό.
Κυβερνήτη!
Πήγα στο γραφείο.
Καθόμουν εκεί κι ένιωθα λίγο χαμένος.
Μακιγιάζ, παρακαλώ. Όχι.
Τι κάνουμε εδώ τώρα;
Πώς θα ξεκινήσουμε;
Τι να κάνω στο γραφείο μου;
Κάθομαι και περιμένω να φέρουν κάποιο θέμα ή νομοσχέδιο;
Γι' αυτό, έκανα μια βόλτα στο Καπιτώλιο
και πήγα στο γραφείο του προέδρου, του προσωρινού προέδρου.
Καθόμασταν και κουβεντιάζαμε.
Ο Άρνολντ ήταν ευλογημένος
με την άγνοια
για το τι κάνουν οι άλλοι.
Το έκανε με τον τρόπο
που έπρεπε να γίνει, χωρίς τα παρελκόμενα της πολιτικής.
Γεια σας.
Κατά την εκστρατεία,
χρησιμοποιούσα ό,τι μπορούσα,
την καριέρα στο σινεμά, τον γάμο με μια Δημοκρατική,
για να δείξω ότι είμαι μαζί τους.
Είναι το Δίδυμοι 2. Κοιτάξτε εδώ.
Δίδυμοι 2.
Γι' αυτό, όταν έγινα κυβερνήτης, αποφάσισα
ότι πρέπει να έχω καπνιστήριο.
Δεν είχε να κάνει με το κάπνισμα. Ήταν ένα μέρος για κοινωνική συναναστροφή.
Καταφέραμε οι νομοθέτες να κατεβαίνουν,
Δημοκρατικοί και Ρεπουμπλικάνοι, κι εγώ απλώς κουβέντιαζα μαζί τους.
Ήταν τελείως άγνωστοι.
-Τι κάνετε; -Θέλετε ένα πούρο;
-Καλώς τον. -Κύριε γερουσιαστή;
Θα πάρετε αυτήν τη φορά;
Το καπνιστήριο είναι ένα παλκοσένικο.
Όλοι στα γραφεία επάνω και στο γραφείο του
έβλεπαν ποιος είναι εκεί.
"Εγώ γιατί δεν είμαι εκεί, να μιλώ μαζί του; Ας βρω τρόπο να μπω".
Είναι αγχωτικό, γιατί όσοι τον συναντούσαν έβλεπαν ότι παρακολουθούνται.
Εκείνος νιώθει άνετα αν τον παρακολουθούν.
Είναι στρατηγική.
Κομμάτι της περσόνας.
Πέραν του ότι είναι συμπαθής, είναι ο Άρνολντ Σβαρτσενέγκερ.
Είναι ο πιο διάσημος άντρας στον κόσμο, και το ξέρει.
-Πολύ ωραία. -Ναι.
Τέλεια.
Φόρος ιδιοκτησίας για κρατικά προγράμματα που θα μπορούσατε μόνο…
Ήταν συγκλονιστικό. Καθόμουν εκεί,
καμιά φορά από τις εννιά το πρωί,
με απανωτές συναντήσεις,
και μάθαινα πράγματα
που δεν είχα αναλογιστεί καν.
Όταν γυρνούσα σπίτι το βράδυ, έλεγα στη γυναίκα μου
"Αυτά που έμαθα σήμερα…
Κανένα πανεπιστήμιο στον κόσμο
δεν μπορεί να σου μάθει τέτοια πράγματα".
Ψήφιση νόμων…
Πώς θα κάνεις πραγματικότητα αυτήν την πολιτική;
Δεν θα ήταν καλύτερα να ρωτήσουμε τον κόσμο;
Όποτε νιώθεις ότι δεν τα καταφέρνεις με τους νομοθέτες
και έχεις μια δυνατή προσωπικότητα όπως εγώ,
τη χρησιμοποιείς ως όπλο
και μιλάς απευθείας στον κόσμο.
Βγήκαμε και συλλέξαμε υπογραφές.
-Ευχαριστώ. Ακριβώς. -Επαναφέρετέ το όπως ήταν.
Κάθε φορά που είχαμε άλλες 100.000 υπογραφές,
τις έδινα στον Δημοκρατικό προσωρινό πρόεδρο της Γερουσίας.
Αυτή η στρατηγική με πρωτοβουλίες είναι πολύ παλιά στην Καλιφόρνια.
Οι πολιτικοί χρησιμοποιούν τη διαδικασία ως μοχλό να περνάνε νόμους.
Απλώς αυτός το έκανε σε μια πρωτοφανή κλίμακα.
Ταξιδεύουμε στην πολιτεία
για να πούμε στον κόσμο ότι είναι ώρα να εμπλακεί.
Αυτό δημιούργησε τις συνθήκες για επίτευξη συμφωνίας.
Οι νομοθέτες άρχισαν να κάνουν δημοσκοπήσεις
και πράγματι είδαν
ότι όντως θα κέρδιζε,
οπότε έμειναν στις διαπραγματεύσεις και πετύχαμε μια φοβερή συμφωνία.
ΤΗΡΗΣΑΜΕ ΤΗΝ ΥΠΟΣΧΕΣΗ ΜΕΤΑΡΡΥΘΜΙΣΗ ΑΠΟΖΗΜΙΩΣΗΣ ΕΡΓΑΖΟΜΕΝΩΝ
Πολλοί πίστευαν ότι ο Ρεπουμπλικάνος θα αποτύγχανε,
ότι ο πολιτικός αρχάριος δεν θα κατάφερνε να αντιμετωπίσει τα θέματα της Καλιφόρνια.
Οι ψηφοφόροι τον ακολουθούν απλώς επειδή είναι αυτός που είναι.
Είμαι Ρεπουμπλικάνος και θα δουλέψω με τους Δημοκρατικούς.
Πρώτα, θέλω να δηλώσω
"Δεν θέλω να σας τη φέρω,
εκτός από τα θέματα όπου συμφωνήσαμε ότι θα τη φέρουμε στον άλλον".
Χειρότερο από το να μην ξέρεις να χάνεις είναι να μην ξέρεις να νικάς.
-Ναι. -Δεν ξέρω να χάνω.
-Όχι. -Μου την έφερες.
Καμιά φορά, κάνεις μια συμφωνία στο παρασκήνιο,
και μετά επιτίθεσαι στον άλλον μπροστά στον Τύπο
για να ικανοποιήσεις τους ψηφοφόρους σου.
Αυτός είναι ο Μακλίντοκ, ο άνθρωπος που λέει ό,τι εννοεί όταν χάνει.
Δεν ξέρει να νικά, ξέρει να χάνει.
Είναι μαλακίες, έτσι;
Λίγο Schmäh εδώ, λίγες μπούρδες εκεί. Κάπως έτσι.
Έτσι είναι η πολιτική.
Σκεφτόμασταν "Βρήκαμε τη φόρμουλα".
Πιο συχνά είχε δίκιο απ' όσο έκανε λάθος. Όλοι κάνουμε λάθη.
Δώστε μου τα εργαλεία για να αναμορφώσουμε το σάπιο σύστημα.
Σας ευχαριστώ πολύ. Θα ξανάρθω.
Η ανυπομονησία άρχισε να τον υπονομεύει.
Επιπλέον, πάντα παρουσίαζε μια περσόνα που κούραζε λίγο.
Δεν ήθελαν συμφωνία μαζί του, αλλά να τον νικήσουν.
Δεν θα αλλάξω καμία από τις μεταρρυθμίσεις μου
επειδή κάποιες νοσοκόμες ή κάποιοι δάσκαλοι διαμαρτύρονται.
Να φύγει ο Σβαρτσενέγκερ!
Το στόμα μου ήταν από τα μεγαλύτερα ατού μου.
Ελπίζω εκείνοι που θέλουν να ξεπουληθούν στα συμφέροντα,
εκείνα τα αντροκοριτσάκια στο Σακραμέντο…
Αλλά είναι και από τα μεγαλύτερα μειονεκτήματά μου.
Γιατί να του τηλεφωνήσω;
Πάτε καλά;
"Γεια, είμαι το κάθαρμα αντροκοριτσάκι. Τι κάνεις;"
Οι ψηφοφόροι απέρριψαν κάθε πρωτοβουλία που πρότεινε.
ΑΠΟΤΥΧΙΑ ΣΒΑΡΤΣΕΝΕΓΚΕΡ
Καλησπέρα σε όλους.
Ήμουν μαζί του πριν βγει να αντιμετωπίσει τον Τύπο στο Καπιτώλιο
και τον λαό της Καλιφόρνια ενώπιον της ήττας.
Τον ρώτησα "Τι νιώθεις;"
Είπε "Έπρεπε να είχα ακούσει τη Μαρία".
Νομίζω ότι λειτουργώ με μια διαφορετική νοοτροπία
από τον περισσότερο κόσμο.
Δηλαδή, τα προσεγγίζω όλα πολύ δυναμικά
και με πολλή ανυπομονησία.
Ως κυβερνήτης,
όπως μάλλον κάθε πολιτικός,
χρειάζεσαι πιο πολλή υπομονή.
Ο ΚΥΒΕΡΝΗΤΗΣ ΤΑΖΕΙ ΥΠΟΜΟΝΗ, ΣΥΜΒΙΒΑΣΜΟ
Πλέον το αναγνωρίζω,
ακόμα πιο πολύ από παλιά.
Τότε άρχισε να προσαρμόζεται στη δουλειά
και να αναγνωρίζει ότι δεν ήθελε να γίνει εργαλείο των συμβατικών Ρεπουμπλικάνων
μόνο λόγω της φήμης του.
Ήθελε να κυβερνήσει ως ο εαυτός του και με όσους στήριζε.
Πάντα έχω δύο πλευρές που παλεύουν. Ο Άρνολντ αριστερά κι ο Άρνολντ δεξιά.
Πάντα τσακώνονται για όλα, για την πολιτική ή τον χειρισμό θεμάτων.
Έτσι είμαι εγώ.
Πώς θα πείσετε ότι είστε κεντρώος κι όχι σκληροπυρηνικός Ρεπουμπλικάνος;
Δουλεύοντας σκληρά.
Είμαι πρόθυμος να δουλέψω σκληρά.
Πλέον ήξερα ακριβώς προς τα πού θέλω να κατευθυνθώ
με τη διακυβέρνησή μου.
Ένιωθα ότι πρέπει να φέρω φρέσκο αίμα.
Από τα πρώτα πράγματα που συζητήθηκαν
ήταν η επιλογή νέου επιτελάρχη.
Η πιο κατάλληλη υποψήφια
ήταν μια γυναίκα που ήταν διευθύντρια του Δημοκρατικού Κόμματος.
Ήταν συνήγορος εκτρώσεων.
Ήταν λεσβία και το επίθετό της ήταν Κένεντι.
Όλα πάνω της θα εξοργίζουν τους Ρεπουμπλικάνους συναδέλφους σου.
Είχε μια λάμψη στο μάτι
που εν καιρώ έμαθα να αναγνωρίζω ως η χαρά του ταραχοποιού.
Ακριβώς.
Κάν' το.
Κάν' το τώρα.
Περίμενα μια πτήση,
όταν με πήρε ο Ζινγκάλι.
Κυριολεκτικά άρχισα να χτυπώ το κεφάλι μου στο τραπέζι.
Σκεφτόμουν "Γιατί περίμενες έναν χρόνο να με καλέσεις, γαμώτο;"
Θέλω να σας συστήσω τη νέα επιτελάρχη μου, τη Σούζαν Κένεντι.
Μη χειροκροτείτε τόσο πολύ.
Όταν άρχισα να φέρνω Δημοκρατικούς στην ομάδα μου,
θεώρησαν ότι αυτή είναι η επιρροή των Κένεντι.
Στο μεταξύ, η Σούζαν Κένεντι δεν είχε σχέση με τους Κένεντι.
Όλα ήταν ψέματα.
Εγώ είχα βαρεθεί τους Ρεπουμπλικάνους, αυτή, τους Δημοκρατικούς.
Ήμασταν και οι δύο στη μέση.
Τον ρώτησα τι θέλει να κάνει.
Ως τι θέλει να τον θυμούνται.
Δίστασε και μετά απλώς είπε "Θέλω να χτίσω".
Σήμερα, προτείνω ένα στρατηγικό σχέδιο για την ανάπτυξη της Καλιφόρνια.
Ο Άρνολντ είχε πάθος να προνοεί, να θεσπίζει πράγματα
που ίσως να μην πραγματοποιηθούν κατά τη θητεία του.
Όμως, όσα χτίζεις θα πραγματοποιηθούν από τις επόμενες κυβερνήσεις.
Οπότε, λέω να το χτίσω.
Ο ΚΥΒΕΡΝΗΤΗΣ ΖΗΤΑ ΔΙΣΕΚΑΤΟΜΜΥΡΙΑ
Αν και είμαι γνωστός ως άτομο με πολύ λίγη υπομονή,
για τα έργα έχω πολλή υπομονή.
Για να χτίσω ένα τέλειο σώμα,
χρειάστηκαν πάρα πολλά χρόνια. Το ίδιο ισχύει και για τις υποδομές.
Και τα δύο κόμματα ψήφισαν
για ένα πακέτο 37 δις δολαρίων για υποδομές στις μεταφορές.
Ήταν από τις πιο γρήγορες στροφές 180 μοιρών.
Είναι κάποιος που γυρνά το σκάφος προς την τορπίλη.
Το αναποδογύρισε πολύ γρήγορα.
Οι Ρεπουμπλικάνοι και οι Δημοκρατικοί συνεργάζονταν.
Ο κόσμος το λάτρεψε αυτό.
Με βοήθησε πολύ στην εκστρατεία επανεκλογής,
γιατί δεν χρειάστηκε να κάνω καμία εκστρατεία.
Αυτή ήταν η εκστρατεία.
Μένει μόνο ένας μήνας ως τις εκλογές.
Ο Ρεπουμπλικάνος κυβερνήτης της Καλιφόρνια ενθουσιάζεται με τις προοπτικές για νίκη.
Ξαναβγήκα κυβερνήτης.
Ο κόσμος ήταν χαρούμενος. Όλα ήταν πάλι καλά. Έτσι είναι η πολιτική.
Τι τέλεια βραδιά! Ξέρετε, λατρεύω τα σίκουελ.
Λατρεύω να κάνω σίκουελ.
Ίσως λέω "Είμαι Ρεπουμπλικάνος.
Να πώς θα λύσω τα προβλήματα".
Αλλά ταυτόχρονα, πρέπει να πω
"Τι λένε οι Δημοκρατικοί για τη λύση των προβλημάτων και γιατί το λένε;"
Όταν είχα κατεβεί για κυβερνήτης, ο Μπόμπι Κένεντι Τζούνιορ,
που είναι Δημοκρατικός, με πήρε κι είπε "Θέλω να σε βοηθήσω".
Είπα "Πώς;"
Λέει "Θα σου δώσω τον νούμερο ένα περιβαλλοντολόγο.
Τον Τέρι Τάμινεν.
Φέρ' τον στην ομάδα σου και μίλα για το περιβάλλον".
Ως Δημοκρατικός και φλογερός περιβαλλοντολόγος,
ξάφνιασα πολλούς που είπαν "Γιατί βοηθάς τον Σβαρτσενέγκερ;
Είναι Ρεπουμπλικάνος".
Είπα "Θέλουμε ένας Ρεπουμπλικάνος να λέει αυτά που λέμε.
Πιστεύω ότι αυτός είναι ο Άρνολντ".
Τέτοια πράματα μπορούμε να καταφέρουμε
αν τα δύο κόμματα συνεργαστούν.
Βάλθηκα να περάσω τους αυστηρότερους περιβαλλοντικούς νόμους στην Καλιφόρνια.
Είπα "Γιατί να μειώσουμε τα αέρια του θερμοκηπίου κατά 5%; Μαλακίες.
Σκέφτεστε σε μικρή κλίμακα. Τι έχετε πάθει;
Ας μειώσουμε τα αέρια του θερμοκηπίου κατά 25%.
Η Καλιφόρνια έχει πολύ ήλιο. Δεν τον εκμεταλλευόμαστε".
Ο Άρνολντ Σβαρτσενέγκερ ανακοίνωσε με τυμπανοκρουσίες
νόμο για τον περιορισμό εκπομπής αερίων του θερμοκηπίου.
Σε λίγα λεπτά, θα υπογράψουμε τον Νόμο 32.
Με την υπογραφή του, θα ξεκινήσει μια νέα εποχή
προστασίας του περιβάλλοντος στην Καλιφόρνια
που θα αλλάξει την πορεία της ιστορίας.
Κατάλαβα ότι είχαμε βρει κάτι πολύ μεγάλο. Θα μπορούσαμε να ηγηθούμε,
όχι μόνο στην Καλιφόρνια, αλλά και στην Αμερική, στον κόσμο.
Η Καλιφόρνια ωθεί τις ΗΠΑ, πέραν κάθε αμφισβήτησης ή αμφιβολίας,
προς τη δράση.
Έτσι, καλώ αυτόν τον οργανισμό
να ωθήσει κι αυτός τα μέλη του προς τη δράση.
Όταν ο Ομπάμα εξελέγη πρόεδρος,
υιοθέτησε τα πρότυπα εκπομπών από τον αγωγό εξαγωγής της Καλιφόρνια
σ' όλη τη χώρα.
Συγχαίρω την Καλιφόρνια, τον κυβερνήτη Σβαρτσενέγκερ
και όλη την αποστολή της Καλιφόρνια για την εξαίρετη ηγεσία τους.
Έδειξαν τον δρόμο σ' αυτό,
όπως και σε άλλες προσπάθειες προστασίας του περιβάλλοντος.
Όταν έγινα επικεφαλής των Συντηρητικών,
από τις πρώτες ενέργειές μου ήταν να τονίσω
ότι οι Συντηρητικοί προβληματίζονται για το περιβάλλον.
Μας ενέπνεε όταν βλέπαμε κάποιον επικεφαλής μιας σημαντικής οικονομίας
να λέει ότι αυτά τα δύο δεν συγκρούονται μεταξύ τους.
"Αν θες οικονομική ανάπτυξη, σε βάθος χρόνου θες πράσινη οικονομία".
Όλοι συμφωνούν για το μηδενικό ισοζύγιο εκπομπών…
Όταν κάνεις λίγο πίσω, είναι συναρπαστικό να κοιτάς αυτό το θέμα,
να το μελετάς και να βρίσκεις τρόπους να βοηθήσεις.
Και μια ευκαιρία για εμένα
να κάνω κάτι που να έχει αντίκτυπο.
Όταν έπαιζα σε ταινίες, τα παιδιά έκαναν τις σχολικές εργασίες τους στο στούντιο.
Όποτε με καλούσαν στο πλατό,
έτρεχαν στο πλατό, περίμεναν και ξαφνικά, μπουμ!
Έπεφτε πιστολίδι, όλα ανατινάσσονταν.
"Αυτό ήταν φοβερό".
Κολλούσαν πέντε μεταξύ τους. Τα παιδιά τα λάτρευαν όλα αυτά.
Όμως, όταν πήγα στο Σακραμέντο
και τα παιδιά με επισκέπτονταν εκεί,
είπαν "Μπαμπά.
Δεν μ' αρέσει εδώ.
Όλοι είναι τόσο σοβαροί. Γιατί φοράνε όλοι κουστούμια;"
Είχαν πάθει μεγάλο σοκ
και απεχθάνονταν τη δουλειά μου.
Και σαν να μην έφτανε αυτό,
έπρεπε να περνώ τέσσερις μέρες τη βδομάδα στο Σακραμέντο,
και τα παιδιά μου έλεγαν
"Δεν ήρθες στο ρεσιτάλ μου την Τρίτη".
"Τι θα γίνει με τον αγώνα μπάσκετ την Τετάρτη;"
Απαντούσα "Υποσχέθηκα να υπηρετώ την Καλιφόρνια".
"Υποσχέθηκες ότι η οικογένεια προηγείται".
Κι έβαζαν τα κλάματα.
Η Μαρία δεν βοηθούσε καθόλου.
Έλεγε "Εκφραστείτε ελεύθερα, παιδιά.
Πείτε στον μπαμπά πώς νιώθετε".
Είπα "Μας υποχρέωσες".
Ήταν σημαντικό να αναγνωρίζω ότι καθένα από τα παιδιά έχει τις ανάγκες του.
Ότι η γυναίκα μου, όλη η οικογένεια έχει ανάγκες.
Ότι πρέπει να πηγαίνουμε διακοπές μαζί. Να επικοινωνώ με τα παιδιά κάθε βράδυ.
Ότι δεν έχεις εμμονή με τους στόχους σου,
αλλά αυτό γίνεται ένας μεγαλύτερος στόχος.
Όμως, είναι δύσκολο να χειριστείς τα παράπονα των παιδιών
και της συζύγου σου επειδή λείπεις πολύ,
όταν ξέρεις ότι λείπεις για κάποιον λόγο.
Σε όλη τη βόρεια περίμετρο της φωτιάς και…
Όταν είχαμε πυρκαγιές,
πήγα για ύπνο
και κάποιος μου είπε ότι έχουμε 580 φωτιές στην Καλιφόρνια.
Σηκώθηκα στις πέντε το πρωί και μου είπαν ότι έχουμε 2.012 πυρκαγιές
εκείνο το πρωινό.
Δεν είχαμε αρκετούς πόρους.
Ήταν ό,τι πιο δύσκολο εκείνα τα χρόνια.
Συνέχεια υπήρχαν προβλήματα.
Δεν σταματούσαν.
CBS ΒΡΑΔΙΝΕΣ ΕΙΔΗΣΕΙΣ
Ο δείκτης Dow καταποντίστηκε, καθώς ο οικονομικός κόσμος ταράζεται
από τη μοίρα δύο εταιρειών επενδύσεων.
-Το οικονομικό σύστημα βιώνει κρίση. -Οι ειδήσεις όλο χειροτερεύουν.
Απ' όλους, η Καλιφόρνια ίσως είναι στη χειρότερη οικονομική κατάσταση.
Ο κυβερνήτης Σβαρτσενέγκερ πρότεινε υψηλότερους φόρους και περικοπές δαπανών.
Ο κόσμος ανησυχεί ότι η πολιτεία θα γκρεμοτσακιστεί.
Κάθε κυβερνήτης αντιμετωπίζει ύφεση. Αυτή που έτυχε στον Άρνολντ ήταν παγκόσμια.
Ο Σβαρτσενέγκερ έπεσε στις δημοσκοπήσεις, όπως όλοι οι πολιτικοί.
Αλλά αυτός όντως άφησε την πολιτεία πιο δυνατή
συγκριτικά με προηγούμενους κυβερνήτες.
Ο Άρνολντ Σβαρτσενέγκερ ήταν ο πιο φιλόδοξος κυβερνήτης της Καλιφόρνια
στο δεύτερο μισό του 20ού αιώνα.
Δοκίμασε πολιτικές πάσης φύσεως.
Σε επτά χρόνια, μας πήγε μπροστά κατά 25 χρόνια.
Τρία πράγματα ήταν οι μεγαλύτερες επιτυχίες.
Στους διορισμούς γυναικών ή μειονοτήτων ως δικαστές,
έκανε το παν για να βρει τους καλύτερους κι εξυπνότερους
και για να βεβαιωθεί ότι υπάρχει ποικιλομορφία. Το πέτυχαν.
Η πολιτική μεταρρύθμιση έχει τον μεγαλύτερο αντίκτυπο.
Πήραν τη διαίρεση σε περιφέρειες από τους πολιτικούς
και την έδωσαν στους ψηφοφόρους.
Άνοιξε τις προκριματικές εκλογές για να μην τις ελέγχουν τα κόμματα.
Άλλαξε εις το διηνεκές το πώς εκλέγεται κανείς στην Καλιφόρνια.
Ο Σβαρτσενέγκερ διέφερε από άλλους κυβερνήτες
και στο πόσο χαιρόταν τη δουλειά.
Αυτή η χαρούμενη προσέγγιση πολεμιστή
αναπτέρωνε το προσωπικό και την πολιτεία.
Ο Σβαρτσενέγκερ προσωποποιεί αυτό που θεωρώ την ουσία της Καλιφόρνια.
Ο Σβαρτσενέγκερ τελειώνει σήμερα την επταετή θητεία του ως κυβερνήτης.
Όσοι τον παρακολουθούν, αναρωτιούνται τι έπεται στη συνέχεια.
Ήταν πολύ δύσκολα
για τον γάμο μου,
για τη σχέση μου με τη Μαρία
και με τα παιδιά όταν ήμουν κυβερνήτης.
Επιπλέον, ζούσα σε άρνηση για τα πολλά προβλήματα που υπήρχαν.
Με τη Μαρία πηγαίναμε σε σύμβουλο μία φορά τη βδομάδα.
Σε μία από τις συνεδρίες,
ο σύμβουλος είπε
"Σήμερα η Μαρία θέλει να μιλήσει για κάτι συγκεκριμένο.
Θέλει να μάθει αν είσαι ο πατέρας του Τζόζεφ".
Και…
Είχα μείνει… Νόμιζα ότι η καρδιά μου σταμάτησε.
Και μετά είπα την αλήθεια.
"Ναι, Μαρία. Ο Τζόζεφ είναι γιος μου".
Προφανώς, αυτό την τσάκισε.
Η Μαρία Σράιβερ κι ο Άρνολντ Σβαρτσενέγκερ
δήλωσαν ότι χωρίζουν μετά από 25 χρόνια γάμου.
Είχα έναν παράνομο δεσμό το '96.
Στην αρχή, πραγματικά δεν το ήξερα.
Απλώς άρχισα να νιώθω κάτι.
Όσο μεγάλωνε,
τόσο πιο ξεκάθαρο γινόταν για εμένα.
Μετά το θέμα απλώς ήταν πια
πώς να το κουκουλώσεις όλο αυτό.
Πώς να το κρατήσεις μυστικό.
Ο Σβαρτσενέγκερ και η Μαρία Σράιβερ είχαν χωρίσει.
Πέρασε λίγος χρόνος.
Έλαβα μια πληροφορία
ότι ένας από τους λόγους ήταν
ότι ο Άρνολντ Σβαρτσενέγκερ είχε παιδί με μέλος του προσωπικού.
Δεν είχα όνομα, δεν είχα τίποτα.
Μέσω έρευνας, τα βρήκαμε όλα.
Κάλεσα τον εκπρόσωπο του κυβερνήτη, όποιος κι αν ήταν,
που επιβεβαίωσε την ιστορία.
Το ανθρώπινο και το ευγενικό θα ήταν
να τους δώσουμε χρόνο να το πουν στην οικογένειά τους.
Έπρεπε να πάω
στα παιδιά μου και
να τους το εξηγήσω.
Ο πρώην κυβερνήτης της Καλιφόρνια Άρνολντ Σβαρτσενέγκερ
παραδέχτηκε ότι απέκτησε παιδί
με ένα μέλος του προσωπικού του
πριν από μια δεκαετία.
Η New York Times αναφέρει ότι το παιδί είναι αγόρι.
Τώρα είναι 14 ετών.
Η Μπίνα δούλευε ως οικονόμος του ζεύγους επί 20 χρόνια.
Εκείνος το έκρυβε από τους ψηφοφόρους, αλλά κι από την οικογένειά του.
Πώς το κράτησε μυστικό για τόσον καιρό;
Ο ΑΡΝΟΛΝΤ ΕΚΡΥΒΕ ΠΑΙΔΙ ΑΠΟ ΔΕΣΜΟ
Ο λόγος που νιώθω απρόθυμος να το συζητώ
είναι απλώς επειδή
κάθε φορά που το κάνω,
ξανανοίγει τις πληγές
και…
νομίζω ότι…
προκάλεσα αρκετό πόνο στην οικογένειά μου
εξαιτίας της μαλακίας μου.
Εξαιτίας αυτού, όλοι έπρεπε να υποφέρουν.
Η Μαρία, τα παιδιά, όλοι υπέφεραν.
Ο Τζόζεφ.
Η μητέρα του. Όλοι.
Και θα πρέπει να ζήσω μ' αυτό για μια ζωή.
Ο κόσμος θα θυμάται τις επιτυχίες μου
και θα θυμάται κι αυτές τις αποτυχίες.
Είναι μια μεγάλη αποτυχία.
Είχα αποτυχίες στο παρελθόν,
ξέρετε, στην καριέρα μου,
αλλά αυτό είναι κάτι τελείως διαφορετικό.
Είναι αποτυχία άλλων διαστάσεων.
ΓΥΜΝΑΣΤΗΡΙΟ ΓΚΟΛΝΤ
Βλέπω τον Τζόζεφ να μεγαλώνει ως ένας υπέροχος άνθρωπος
και καταπληκτικός άντρας.
Με κάνει να νιώθω περήφανος
και νιώθω πολύ καλά γι' αυτόν.
Αυτό που έκανα ήταν λάθος.
Αλλά δεν θέλω να νιώθει ότι δεν είναι ευπρόσδεκτος.
Είναι και παραείναι ευπρόσδεκτος.
Τον αγαπώ.
Αποδείχτηκε ένας εξαιρετικός νεαρός.
Τα λέμε, παιδιά.
Καλή σας μέρα.
Είμαι πολύ χαρούμενος,
μέσα σε αυτήν τη θλιβερή ιστορία,
ότι…
ότι η Μαρία κι εγώ μπορέσαμε να μεγαλώσουμε πολύ καλά τα παιδιά.
Δεν υπάρχει τίποτα πιο σημαντικό από έναν καλό σύντροφο δίπλα σου,
σε κάθε βήμα σου. Η Μαρία ήταν ακριβώς αυτό.
Έχουμε μια πολύ καλή σχέση.
-Τα κάνεις όλα χάλια. -Ναι, ακριβώς.
Σε όλες τις ξεχωριστές μέρες είμαστε μαζί, οικογενειακά.
Όλοι χαίρονται γι' αυτό.
Αλλά δεν είναι
αυτό που ήταν,
όταν ήμασταν όλοι κάτω από την ίδια στέγη, ως οικογένεια.
Τα πράγματα δεν είναι έτσι πλέον.
Θέλει κυκλική κίνηση.
-Κοίτα εδώ. -Θεέ μου.
Είναι τέλειο.
Ο πατέρας μου έλεγε "Αρκεί να εστιάζεις στο πώς να είσαι χρήσιμος
κι όχι στο πώς νιώθεις σήμερα,
γιατί αυτό δεν έχει σημασία. Δεν θα βοηθήσει σε τίποτα.
Είτε νιώθεις χάλια είτε χαρούμενος, ο κόσμος δεν θα αλλάξει. Ας προχωρήσουμε".
Εντάξει.
Είναι η ρουτίνα. Κάθε μέρα το ίδιο πράγμα.
Πρώτα, αφήνω τα ζώα να βγουν.
Φρέσκα μπισκότα.
Μετά κάνω πολλή φασαρία.
Αυτό σημαίνει ότι πρέπει να τρέξουν στο γήπεδο για το γρασίδι.
Τώρα επί 15 λεπτά θα βοσκούν.
Μόνο αυτό θα φάνε.
Όλοι πρέπει να περιορίζονται σε λίγες θερμίδες.
Καλά αγόρια και κορίτσια.
Παίζω μαζί τους. Τα καθαρίζω. Καθαρίζω τον στάβλο. Φτυαρίζω τα σκατά.
Οπότε, για μιάμιση ώρα δεν μπορώ να σκεφτώ καν τίποτα άλλο.
Υπάρχει μια αποστολή.
Κάποιοι κάνουν σεμινάρια γι' αυτό,
πώς να νιώθεις καλύτερα για τον εαυτό σου,
αλλά πάντα λέω στον κόσμο
"Πάντα να ασχολείσαι με κάτι. Να 'σαι χρήσιμος".
Εντάξει.
Νομίζω ότι πέρασα μια φάση
όπου το χάνεις λίγο.
Τότε σκεφτόμουν
"Δεν θα βγάλω το μπλουζάκι μου,
γιατί οι κοιλιακοί μου δεν είναι όπως ήταν".
Κοιτάς το σώμα σου και ξαφνικά βλέπεις μια ρυτίδα
κάτω από τον θωρακικό μυ.
Την κοιτάς, σηκώνεις το χέρι σου και λες "Τι;
Άραγε γίνεται να αφαιρεθεί χειρουργικά;"
Το πρώτο μελόδραμα
που βίωσα πριν από πολλά χρόνια ήταν
όταν με είδα στον καθρέφτη κι είπα "Τι χάλι! Δεν είναι ο Άρνολντ που ξέρω".
Πλέον δεν το βλέπω έτσι. Τώρα απλώς προσπαθώ να συντηρούμαι.
Είσαι 75 χρονών. Κοιτάς στον καθρέφτη και λες
"Τι διάολο;"
Για να δούμε τι άλλο έχουμε εδώ.
Αυτός, λοιπόν,
είναι ο Φράνκο Κολόμπο,
γνωστός και ως δρ Φράνκο Κολόμπο, επειδή ήταν γιατρός και χειροπράκτης.
Ήταν ο κολλητός μου και ο παρτενέρ μου στην προπόνηση.
Κανείς δεν προπονούνταν μαζί μου πιο πολλές ώρες από αυτόν.
Τον γνώρισα όταν ήμουν 18 χρονών.
Ήταν ισχυρός. Με ενέπνευσε να γίνω πιο δυνατός.
Τον ενέπνευσα να γίνει πιο μυώδης. Ήμασταν καλοί παρτενέρ.
Ήταν πρωταθλητής στο μπόντι μπίλντινγκ, αλλά δεν απέκτησε φήμη γιατί ήταν κοντός.
Στο τέλος, πάντα κερδίζει ο ψηλός.
Οπότε, είχα μια ευαισθησία που ξέμενε πίσω.
Όταν καταπιάστηκα με το σινεμά,
προσπάθησα να τον βάλω σε όσες ταινίες μπορούσα.
Ζούσαμε μαζί.
Φτιάχναμε κρασί μαζί.
Τον βοήθησα να χτίσει το σπίτι του.
Ήταν η καλύτερη,
η πιο στενή σχέση που είχα με οποιονδήποτε.
Αφού πέθανε,
δεν περνά ούτε μέρα
που να μην πάω στο σαλόνι και να μην κοιτάξω το σκάκι.
Εκεί περνούσαμε πολύ χρόνο με τον Φράνκο.
Μου λείπει πολύ.
Ήταν ένας υπέροχος άντρας
και ένας πολύ καλός άνθρωπος.
Μακάρι να είχαν όλοι έναν τέτοιο φίλο,
γιατί αν δεν έχεις, χάνεις πολλά. Μόνο αυτό μπορώ να πω.
Δύσκολα προσαρμόζεσαι,
όταν βλέπεις τόσο πολλούς φίλους σου να πεθαίνουν.
Όταν σκέφτομαι τον Γκερστλ, όταν σκέφτομαι τον Γουάγκ Μπένετ,
τον Ρετζ Παρκ.
Όταν σκέφτομαι τον Τζο Γουίντερ, και φέτος,
τον Μπομπ Ράφελσον,
τον Άιβαν Ράιτμαν.
Είμαι υπόχρεος σε όλους τους.
Όταν κάποιος λέει "Άρνολντ, είσαι το τέλειο πρότυπο.
Ο αυτοδημιούργητος άντρας".
Απαντώ "Το μόνο που έκανα μόνος μου
είναι να έχω κίνητρο και όραμα".
Αλλά πάμπολλοι άνθρωποι με βοήθησαν.
Μπορείτε να με πείτε Άρνι.
Μπορείτε να με πείτε Σνίτσελ ή Κράουτ,
αλλά ποτέ μη με λέτε αυτοδημιούργητο,
διότι δεν είμαι.
Ονειρευόμουν ότι θα γίνω ο Mr. Universe,
ότι θα ήμουν ηθοποιός και όλα αυτά,
αλλά ποτέ δεν θα περίμενα ότι αυτό θα γινόταν μουσείο.
Ποτέ.
Όταν οι φίλοι μου ήρθαν εδώ κι έκατσαν γύρω από το τραπέζι να τα πούμε,
φαίνονταν πολύ χαρούμενοι.
Όλοι έχουν τον δικό τους ορισμό της ευτυχίας.
Οι άνθρωποι φιλοδοξούν να έχουν οικογένεια και να βγάζουν λεφτά,
να βλέπουν τα παιδιά, τα εγγόνια τους,
κι είναι ευτυχισμένοι.
Είχα μεγαλύτερη όρεξη για περιπέτεια και λαχτάρα,
λόγω των αναγκών που είχα,
αλλά στην τελική, έχουμε τις ίδιες αξίες κι επιδιώκουμε τα ίδια πράγματα.
Είναι σαν να τελείωσε η μάχη.
Είμαστε οι τελευταίοι δεινόσαυροι.
Είμαστε οι πρυτάνεις, ας πούμε.
ΜΑΝΤΑΜ ΤΙΣΟ
Αλλά ο Άρνολντ έχει αναπτύξει έναν απρόσβλητο, πληθωρικό χαρακτήρα.
Και μια με τα χέρια στους ώμους.
Και δεν νομίζω ότι θα σταματήσει.
Ο Άρνολντ είναι ο Mr. Universe.
Είναι ένας από τους λίγους και μοναδικούς
που έχουν πετύχει σε τρεις τελείως διαφορετικούς τομείς.
Όμως, ποτέ δεν εγκατέλειψε το μπόντι μπίλντινγκ.
Πάντα νοιαζόταν για το άθλημα. Γι' αυτό οργάνωσε το Arnold Classic.
Και στο σινεμά, ποτέ δεν έπαψε να γυρίζει ταινίες.
Φαίνεται γέρος.
-Δεν έχω ξαναδεί γέρο εξολοθρευτή. -Πάντως, η ακοή μου δεν έχει εκφυλιστεί.
Είμαι γέρος,
όχι παρωχημένος.
Ο Άρνολντ δεν είχε εκπαιδευτεί να σκέφτεται έτσι,
αλλά δεν νομίζω ότι κάτι θα του κόψει τη φόρα.
Λατρεύει τη ζωή.
Λατρεύει τους ανθρώπους, το να καταφέρνει πράγματα.
Όσο ζει κι αναπνέει, θα συνεχίσει να το κάνει.
Με κάθε προσφορά, βοηθάτε το After-School All-Stars.
Έχει μια τεράστια μάρκα, μια τεράστια βάση θαυμαστών.
Προσπαθεί να δίνει πίσω.
Ξανάρθα.
Θέλουμε ο κόσμος να ασκήσει πίεση στους εκλεγμένους ηγέτες μας.
Πλέον είναι ένας πρύτανης,
ένας πολιτικός με διεθνές κύρος.
Ο κόσμος τον χρειάζεται.
Απλώς πρέπει να αγνοείτε τους αρνητές,
διότι τα πάντα είναι εφικτά.
Μόλις εμβολιάστηκα
και θα το συνιστούσα σε όλους.
Ελάτε μαζί μου αν θέλετε να ζήσετε.
Σκέφτομαι
"Λοιπόν, Άρνολντ, θες να αλλάξεις τα πράγματα;
Τώρα είναι η ώρα σου. Τώρα έχεις ευκαιρία".
Έχω μια μεγάλη πλατφόρμα,
οπότε πρέπει να χρησιμοποιήσω αυτήν την επιρροή
για καλό.
Στέλνω αυτό το μήνυμα μέσω διαφόρων καναλιών,
για να απευθυνθώ στους Ρώσους φίλους μου
και στους Ρώσους στρατιώτες στην Ουκρανία.
Σας μιλάω σήμερα,
επειδή στον κόσμο συμβαίνουν πράγματα
που σας τα κρύβουν.
Πολλά πράγματα για τα οποία μιλάω τα έχω δει από πρώτο χέρι.
Για παράδειγμα,
τα ανθρώπινα ράκη στην Αυστρία
μετά τον Β' Παγκόσμιο Πόλεμο.
Όταν ήμουν μικρός, τους έβλεπα να μεθάνε, να πονάνε.
Όχι μόνο επειδή έχασαν τον πόλεμο, αλλά και επειδή έχαψαν
μια φρικτή ιδεολογία καταδικασμένη στην ήττα.
Τους είπαν ψέματα, τους παρέσυραν σε έναν δρόμο που κατέληξε σε δυστυχία.
Οπότε, όταν βλέπω κάτι παρόμοιο να συμβαίνει σήμερα,
όταν βλέπω ανθρώπους με ναζιστικές σημαίες,
σκέφτομαι ότι κάποιος τους κοροϊδεύει πως έτσι πρέπει να κάνουν.
Ήξερα πού οδήγησε αυτό.
Στον Β' Παγκόσμιο Πόλεμο.
Στις φρικαλεότητες.
Πάνω από 6.000.000 Εβραίοι δολοφονήθηκαν.
Άλλοι αθώοι βασανίστηκαν και σκοτώθηκαν.
Απλώς επειδή τους έλεγαν ψέματα.
Μιλάω με το ίδιο ειλικρινές ενδιαφέρον
όταν στις 6 Ιανουαρίου πέρσι επιχειρήθηκε μια εξέγερση.
Στιγμές όπως αυτή είναι τόσο λάθος που πρέπει να μιλήσουμε.
Σας ζητώ να με βοηθήσετε να διαδώσω την αλήθεια.
Δεν καταλαβαίνω αυτήν την ιδέα
του να βλέπεις οποιονδήποτε ως εχθρό,
γιατί μπορώ να συνεννοηθώ με οποιονδήποτε
και να βρω τρόπο να συνεργαστούμε.
Δεν θέλουμε όλοι να μας αγαπούν,
άρα, δεν πρέπει κι εμείς να δίνουμε αγάπη στους άλλους;
Με τα χρόνια, όλο και πιο πολύ σκέφτομαι…
ότι έχω ζήσει την τέλεια ζωή
που θα ευχόταν κανείς…
Φυσικά, νιώθεις ότι είναι πολύ σύντομη.
Ελπίζω πως όταν έχω φύγει πια, ο κόσμος θα λέει ότι έκανα την διαφορά.
Λοιπόν,
πίσω στη δουλειά.
Υποτιτλισμός: Λιουμπίνκα Δημητρόβα